open-index/open-wikipedia-markdown huggingface dataset:
Յոակիմ Մելե

**Յոակիմ Մելե Պեդերսեն** (, ), դանիացի ֆուտբոլիստ, գերմանական «Վոլֆսբուրգ» ակումբի և Դանիայի հավաքականի պաշտպան։ Եվրոպայի 2020 թվականի առաջնության կիսաեզրափակիչ փուլի մասնակից:

## Ակումբային կարիերա
Մելեն «Օլբորգի» սան է։ 2016 թվականի ամռանը տեղափոխվել է հիմնական թիմ։ 2016 թվականի օգոստոսի 7-ին իր նորամուտը նշել է Դանիայի առաջնությունում «Նորշելանի» դեմ խաղում՝ Թոմաս Էնևոլդսենի փոխարեն փոխարինման դուրս գալով 89-րդ րոպեին։

2017 թվականի մայիսի 9-ին «Օլբորգի» ներկայացուցիչները հաստատել են, որ Մելային վաճառել են բելգիական «Գենկ»: Նրան ձեռք են բերել «Ատալանտա» մեկնած Տիմոտի Կաստանին փոխարինելու համար։ Մելեն «Գենկի» կազմում իր նորամուտը նշել է 2017 թվականի հուլիսի 29-ին «Վասլանդ-Բևերենի» դեմ առաջնության Առաջին խաղում՝ փոխարինելով Ամինե Համասին։ Իր առաջին մրցաշրջանում Մելեն ավելի շատ ռոտացիոն խաղացող էր, քան հիմնական՝ փոխարինելով հիմնականում Քլինթոն Մատային: Հաջորդ մրցաշրջանում Մատայի՝ «Բրյուգեում» հեռանալուց հետո Մելեն դարձավ մեկնարկային կազմի արդեն կայուն խաղացող: Մրցաշրջանի արդյունքներով «Գենկը» հաղթել է Բելգիայի առաջնությունում: 2019 թվականի սեպտեմբերի 11-ին Մելեն երկարաձգել է պայմանագիրը մինչև 2023 թվականի հունիսը։

2020 թվականի դեկտեմբերի 22-ին «Գենկը» հայտարարել է, որ Մելեն «Ատալանտայի» հետ կնքել է 10 միլիոն եվրոյի հնգամյա պայմանագիր՝ հաշվի առնելով բոնուսները։ Մելեն իր առաջին գնդակը խփել է «Ատալանտայի» կազմում 2022 թվականի հունվարի 9-ին՝ «Ուդինեզեի» նկատմամբ 6:2 հաշվով հաղթական խաղում։

## Կարիերան հավաքականում
2019 թվականի ամռանը Յոակիմը հրավիրվել է հավաքական՝ մասնակցելու Իտալիայում կայացած Եվրոպայի երիտասարդական թիմերի առաջնությանը։ Խմբում Ավստրիայի դեմ երկրորդ խաղում նա աչքի ընկավ երկու գոլով 33-րդ և 77-րդ րոպեներին և իր թիմը հաղթեց 3:1 հաշվով:

Մելեն Դանիայի հավաքականի կազմում իր նորամուտը նշել է 2020 թվականի սեպտեմբերի 5-ին Բելգիայի հավաքականի դեմ Ազգերի լիգայի խաղում՝ 72-րդ րոպեին փոխարինման դուրս գալով Մարտին Բրեյտուեյտին։ Ազգային հավաքականում իր առաջին գնդակը նա խփել է Ֆարերյան կղզիների դեմ ընկերական խաղում 2020 թվականի հոկտեմբերի 7-ին։

2021 թվականի հունիսին նա ընդգրկվել է Եվրո-2020-ի ազգային հավաքականի հայտացուցակում, որտեղ նրա թիմը հասել է կիսաեզրափակիչ։

2021 թվականի հոկտեմբերի 12-ին Մելեն խփել է միակ գնդակը ընտրական խաղում, որում Դանիան հաղթեց Ավստրիային և ապահովեց իր տեղը Կատարում կայացած աշխարհի առաջնությունում։

## Վիճակագրություն
### Մելեի հանդիպումները Դանիայի հավաքականի կազմում

**Ընդհանուր՝ 43 խաղ / 11 գոլ, 28 հաղթանակ, 3 ոչ-ոքի, 12 պարտություն:**

## Ծանոթագրություններ

## Արտաքին հղումներ
* Профиль на сайте «Вольфсбурга»
 
Կատեգորիա:Ատալանտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլբորգի ֆուտբոլիստներ
Կաթիլահոսունություն

**Կաթիլահոսություն**, գուտացիա (<լատիներեն *gutta*-կաթիլ), տերևների հեղուկ կաթիլային արտադրությունը՝ արմատային ճնշման ազդեցությամբ։ Իրականանում է տերևների ծայրերի ու եզրերի ջրային հերձանցքերի (հիդատոդներ) միջոցով։ Տեղի է ունենում այն դեպքում, երբ բույսի մեջ ջրի մուտքը գերազանցում է տրանսպիրացիային, առավելապես գիշերը, վաղ առավոտյան կամ բարձր խոնավության պայմաններում։ Հաճախ նկատվում է երիտասարդ ընձյուղների վրա (օրինակ՝ հացազգիների), երբ արմատային համակարգը զարգանում է ավելի արագ, քան տերևները։

Կատեգորիա:Բուսաբանություն
Գյանպուր

**Գյանպուր** (,  ), քաղաք Հնդկաստանի հյուսիսում, Ուտար Պրադեշ նահանգում: Սանտրավիդասնագար շրջանի վարչական կենտրոնն է:

## Աշխարհագրություն
Գտնվում է Ուտար Պրադեշի հարավարևելյան մասում՝ Գանգես գետից հյուսիս, ծովի մակարդակից 80 մետր բարձրության վրա: Ընկած է  նահանգի մայրաքաղաք Լաքնաուից մոտավորապես 218 կմ դեպի հարավ-արևելք և երկրի մայրաքաղաք Նյու Դելիից 620 կմ դեպի հարավ-արևելք:

## Ժողովրդագրություն
2001 թվականի պաշտոնական մարդահամարի տվյալներով քաղաքի բնակչության թվաքանակըը եղել է 12 056: Ընդ  որում՝ տղամարդիկ կազմում էին ընդհանուր բնակչության 53,9%-ը, կանայք՝ 46,1%-ը։ Մեծահասակների գրագիտության մակարդակը կազմել է 65,5%: Ընդսմին՝ տղամարդկանց գրագիտության մակարդակը եղել է 72,5%, կանանցը՝ 57,4%: 7-ից բարձր տարիքի բնակիչների էֆեկտիվ գրագիտության ցուցանիշը եղել է 77.4%: Բնակչության 15,4%-ը կազմում էին մինչև 6 տարեկան երեխաները։

Քաղաքում գործածվող պաշտոնական լեզուն հինդին է:

## Տրանսպորտ
Մոտակա օդանավակայանը Lal Bahadur Shastri Airport-ն է,  գտնվում է Վարանասի քաղաքում։

## Պատկերասրահ

File:Hariharnath Mandir, Gyanpur.jpg|
File:Hariharnath Shivling, Gyanpur.jpg|


## Ծանոթագրություններ

Կատեգորիա:Հնդկաստանի քաղաքներ
Թռչունների խոլերա

**Թռչուների խոլերա**, սուր վարակիչ հիվանդություն։ Հարուցիչները պաստերելների խմբի օդակյաց, ոչ սպորավոր ցուպիկներն են։ Ընթացքը՝ գերսուր, երբեմն՝ քրոնիկական։ Գերսուրի դեպքում առանց նախորդող որևէ ախտանշանների թռչունները հանկարծակի ընկնում են և հաճախ զանգվածաբար սատկում։ Թռչունները վարակվում են հիվանդների արտաթորանքներով աղտոտված կերն ուտելուց և հիվանդների հետ ընդհանուր ջրման ժամանակ։ Հիվանդությունը տարածում են չվեկ թռչունները, աղավնիներն ու արագիլները։

## Ախտանշաններ
Հիվանդները խմբվում են, նստում կուչ եկած։ Փետուրները՝ գզգզված են, թևերը՝ կախ ընկած, քայլվածքը՝ երերուն, շնչառություն>ը դժվարացած, կատարը և ականջաբլթակները կապտակարմրավուն, բերանից և քթից երբեմն հոսում է փրփրանման հեղուկ, առաջանում է սրընթաց լուծ, թռչուններն ամբողջովին թուլանում են և ընկնում ջղաձգություններից։ 

## Կանխարգելիչ միջոցառումներ
Տնտեսություններում բերվող թռչունների մանրակրկիտ զննում և կարանտինի սահմանում։ Հիվանդություն հայտնաբերելիս հիվանդ թռչունների մեկուսացում, առողջ թռչունները բաժանում են փոքր խմբերով և տեղավորում թռչնանոցի տարբեր հատվածամասերում։ Վարակված թռչնանոցները մեկուսացնում են։ Իրականացվում է մանրակրկիտ վարակազերծում։ Խորհուրդ է տրվում խմելու ջրին ավելացնել վարակազերծող նյութեր՝ պղնձարջասպ (3 լ ջրին 20 գ), կալիումի պերմանգանատ (500 մաս ջրին 1 մաս)։ Սուր ընթացքի դեպքերում թռչունների ողջ գլխաքանակը պատվաստում են հակախոլերային շիճուկով։

Կատեգորիա:Կենդանիների հիվանդություններ
Խոշոր եղջերավորների քթաշնչափողաբորբ

**Խոշոր եղջերավորների վարակիչ քթաշնչափողաբորբ,** սուր հպումային վիրուսային հիվանդություն, բնորոշվում է տենդով, վերին շնչուղիների լորձաթաղանթի կատառային-մեռուկային բորբոքումներով, աչքի, սեռական օրգանների, ԿՆՀ-ի ախտահարումով, վիժումներով։ Վարակի հարուցչի աղբյուրը հիվանդ և առողջացած կենդանիներն են, որոնք 6-19 ամիս քթահոսքի, աչքի և սեռական օրգանների արտահոսությունների, կաթի, մեզի, կղանքի, սերմնահեղուկի հետ արտաթորում են վիրուսներ։ Հատկապես վտանգավոր են առողջացած արտադրող ցուլերը։ Վարակը տարածվում է օդային ճանապարհով և սերմնավորման ժամանակ։ Հիվանդությունը հաճախ ծագում է արդիական տիպի տնտեսությույուններում, որտեղ նախիրը համալրում են առանձին վայրերից ներկրված, տարբեր վարակամերժությամբ գլխաքանակով։ Առողջացած կենդանիները ձեռք են բերում 5 տարվա վարակամերժություն։

## Ախտորոշում
Համաճարակային, կլինիկական, ախտաբանաանատիական տվյալների հիման վրա և լաբորատոր հետազոտությամբ։

## Բուժում
Նպատակաուղղվում է բարդությունների կանխմանը (հակաբիոտիկներ, սուլֆանի լամիդներ՝ աերոզոլերի ձևով)։

## Կանխարգելում և պայքարի միջոցառումներ
Կարանտին, հիվանդների մեկուսացում և իմունացում։ Տնտեսությունից սահմանափակումները հանում են վերջին առողջացած կենդանու և անասնաբուժասանիտարական միջոցառումների կիրառումից 30 օր հետո։ Տոհմային նպատակներով կենդանիների արտահանումը և սերմնավորման համար սերմնահեղուկի օգտագործումը թույլատրվում է սահմանափակումները հանելուց 2 ամիս հետո։
Կատեգորիա:Կենդանիների հիվանդություններ
Գոնսալու Ռամուշ

**Գոնսալու Մատիաշ Ռամուշ** (, ), պորտուգալացի ֆուտբոլիստ, «Պարի Սեն Ժերմեն» ակումբի և Պորտուգալիայի հավաքականի հարձակվող:

## Ակումբային կարիերա
Ալգարվիի շրջանի Օլյանա քաղաքում ծնված Ռամուշը ֆուտբոլային կարիերան սկսել է տեղի «Օլյանենսե» թիմում 2009 թվականին: 2013 թվականին դարձել է Լիսաբոնի «Բենֆիկայի» Ֆուտբոլի ակադեմիայի խաղացող։ 2019 թվականի հունվարի 13-ին իր նորամուտը նշել է «Բենֆիկա Բ»-ի կազմում («Բենֆիկայի» պահեստային պալատ) «Բրագա Բ»-ի դեմ խաղում Պորտուգալի Պրո լիգայում։ 2019 թվականի օգոստոսին Գոնսալոն երկարաձգել է պայմանագիրը «Բենֆիկայի» հետ մինչև 2024 թվականը։ 2020 թվականի հուլիսի 21-ին Ռամուշը իր նորամուտը նշել է «Բենֆիկայի» հիմնական կազմում՝ պորտուգալական Պրեմիեր լիգայի «Ավեշի» դեմ խաղի 85-րդ րոպեին փոխարինման դուրս գալով Պիցիին և դառնալով երկու գոլի հեղինակ։

2023 թվականի օգոստոսի 7-ին ֆրանսիական «Պարի Սեն Ժերմեն» ակումբը հայտարարել է Ռամուշի սեզոնային վարձակալության մասին՝ 2023/24 մրցաշրջանի ավարտից հետո նրա պայմանագիրը գնելու իրավունքով։ 2023 թվականի նոյեմբերին ՊՍԺ-ն օգտվեց 65+15 միլիոն եվրոյի գնման տարբերակից։

## Կարիերան հավաքականում
Ռամուշը հանդես է եկել Պորտուգալիայի մինչև 17, 18, 19, 20 և 21 տարեկանների  հավաքականներում:

2019 թվականի հուլիսին Պորտուգալիայի մինչև 19 տարեկանների հավաքականի կազմում խաղացել է Հայաստանում կայացած Եվրոպայի առաջնությունում՝ դառնալով մրցաշարի լավագույն ռմբարկուն 4 գոլով։

2022 թվականի սեպտեմբերին առաջին անգամ հրավիրվել է Պորտուգալիայի հավաքական՝ մասնակցելու ՈՒԵՖԱ-ի Ազգերի Լիգայի՝ Չեխիայի և Իսպանիայի հավաքականների դեմ խաղերին, սակայն խաղադաշտ չի ներկայացել։ Նոյեմբերի 10-ին ընդգրկվել է Պորտուգալիայի հավաքականի պաշտոնական հայտացուցակում՝ Կատարում կայանալիք Աշխարհի առաջնության խաղերին մասնակցելու համար։ Նոյեմբերի 17-ին հավաքականում նորամուտը նշել է Նիգերիայի հավաքականի դեմ ընկերական խաղում՝ փոխարինման դուրս գալով Անդրե Սիլվային և աչքի ընկնելով խփած գոլով։ 2022 թվականի դեկտեմբերի 6-ին առաջին անգամ դուրս է եկել Պորտուգալիայի հավաքականի հիմնական կազմում և հեթ-տրիկի հեղինակ դարձել աշխարհի առաջնության 1/8 եզրափակչի՝ Շվեյցարիայի հավաքականի դեմ խաղում (6:1): Ռամուշը դարձել է 1990 թվականից ի վեր առաջին ֆուտբոլիստը, ով հեթ-տրիկ է կատարել աշխարհի առաջնության փլեյ-օֆֆում (այն ժամանակ հեթ-տրիկ է արել Տոմաշ Սկուխրավին Կոստա Ռիկայի դարպասը), նաև 21 տարեկանում դարձել է 1962 թվականից ի վեր ամենաերիտասարդ խաղացողը, ով հեթ-տրիկ է կատարել աշխարհի առաջնությունում (1962 թվականի մրցաշարում բուլղարացիների դարպասը երեք գնդակ է խփել հունգարացի Ֆլորիան Ալբերտը, ով 20 տարեկան էր։

## Ելույթների վիճակագրություն
*2024 թվականի ապրիլի 21-ի դրությամբ*

## Ձեռքբերուներ
### Ակումբային
**«Բենֆիկա»**
* Պորտուգալիայի չեմպիոն՝ 2022/23

**«Պարի Սեն-Ժերմեն»**
* Ֆրանսիայի չեմպիոն՝ 2023/24
### Անձնական
* Եվրոպայի առաջնության «Ոսկե խաղակոշիկ» (մինչ 19 տարեկան)՝ 2019

## Ծանոթագրություններ

## Արտաքին հղումներ
* Профиль футболиста на официальном сайте ФК «Пари Сен-Жермен»
* Профиль футболиста на сайте Португальской футбольной федерации

Կատեգորիա:Բենֆիկայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլյանենսեի ֆուտբոլիստներ
Դենիել Թոմփքինս

**Դենիել Թոմփքինս** (, ), ամերիկացի քաղաքական գործիչ, իրավաբան, կոնգրեսմեն, Նյու Յորք նահանգի 4-րդ նահանգապետ  (1807—1817 թվականներ) և ԱՄՆ 6-րդ փոխնախագահ (1817—1825 թվականներ)։

## Կենսագրություն
Թոմփքինսը ծնվել է Սքարսդեյլում (գտնվում է Նյու Յորք նահանգում), Ֆոքս Մեդոուի ընտանիքում։ 1795 թվականին ավարտել է Նյու Յորքի «Կոլումբիայի համալսարանը»։ 1797 թվականին դատարանում պրակտիկա անցնելու ժամանակ իրավաբանություն է սովորել։ 1801 թվականին եղել է Նյու Յորքի սահմանադրական կոնվենտի պատվիրակ, իսկ 1804 թվականին Նյու Յորք նահանգի ասամբլեայի անդամ։

## Կարիերա
### Նահանգապետի պաշտոնում
1807 թվականի ապրիլի 30-ին նահանգապետի ընտրությունների ժամանակ ստացած 35074 ձայնով առաջ է անցել Մորգան Լյուիսից և զբաղեցրել նահանգապետի պաշտոնը։ Որպես Նյու Յորք նահանգի նահանգապետ պաշտոնավարել է մինչև 1817 թվականը։ 1810 թվականի կայացած նահանգապետի ընտրությունների ժամանակ ստացած 43094 ձայնով վերընտրվել է նահանգապետի պաշտոնում՝ առաջ անցնելով Յոնաս Փլեթից, վերջինս ստացել էր 36484 ձայն։ 1813 և 1816 թվականներին կայացած ընտրությունների ժամանակ Թոմքինսը ստացած  համապատասխանաբար 43324 և 45412 ձայների հաշվին կրկին առաջ է անցել իր մրցակիցներից և կրկին անգամ վերընտրվել նահանգապետի պաշտոնում։ Ջեյմս Մեդիսոնի նախագահության տարիներին ԱՄՆ պետքարտուղար դառնալու առաջարկը մերժել է։ 

1812 թվականի պատերազմի ժամանակ Թոմքինսը իրեն դրսևորել է իր լավագույն որակներով և ճանաչվել է ամենաարդյունավետ ռազմական նահանգապետներից մեկը։ Կարևոր դեր է խաղացել աշխարհազորի վերակազմավորման գործում ինչպես նաև նպաստել է զինվորական ծառայության վրա հիմնված պետական հիմնական զորախմբերի կազմավորմանը։   

1815 թվականին Թոմփքինսը Սթաթեն Այլենդի արևելյան ափի ողջ երկարությամբ բնակավայր է հիմնել, որին կոչեց Թոմքինսվիլլ։ 

### Փոխնախագահի պաշտոնում
1816 թվականին՝ Ջեյմս Մոնրոյի նախագահության տարիներին ընտրվել է փոխնախագահի պաշտոնում իսկ 1820 թվականին՝ վերընտրվել։ 1821 թվականին եղել է Նյու Յորքի սահմանադրական կոնվենտի նախագահ։ 1812 թվականի պատերազմից հետո ո՛չ պետությանը, ո՛չ էլ ֆեդերալական կառավարությանը չի հաջողվել փոխհատուցել նրա ֆինանսական ծախսերը։ 1824 թվականի դրությամբ ֆեդերալական կառավարությունը Թոմփքինսին պարտք է մնացել 95,000 դոլար։ Ֆինանսական խնդիրները բացասաբար են ազդել նրա առողջության վրա, ինչի հետևանքով Թոմքինսը ձեռք է բերել ալկոհոլային կախվածություն։ Որպես հետևանք Սենատում բազմիցս ներկա է գտնվել ոչ ստափ վիճակում։

## Մահ
1825 թվականի հունիսի 11-ին՝ իր հրաժարականից երեք ամիս անց Դենիել Թոմփքինսը մահացել է։ Թաղված է Սուրբ Մարկոս եկեղեցում։

## Ծանոթագրություններ

## Գրականություն
* 

Կատեգորիա:ԱՄՆ-ի փոխնախագահներ
Կատեգորիա:Ամերիկացիներ անգլիական սերմամբ
Կատեգորիա:Նյու Յորքի նահանգապետներ
Էմադ Համդի

**Էմադ Համդի** (,  ) հայտնի է նաև Իմադ Համդի անունով, եգիպտացի դերասան էր։ Նա ամուսնացած է եղել եգիպտացի դերասանուհի Շադիայի հետ 1953-1956 թվականներին: Իսկ 1962-1975 թվականներին նա ամուսնացել է եգիպտացի դերասանուհի Նադիա Էլ Գուինդիի հետ, և նրանք ունեցել են մեկ որդի:

## Ծանոթագրություններ

## Արտաքին հղումներ
* 

Կատեգորիա:Եգիպտացի դերասաններ
Տարիկ Շահին

**Տարիկ Շահին** () եգիպտացի ծաղրանկարիչ և գրող է։ Նա առավել հայտնի է որպես «Ալ Խան» կատակերգության հեղինակ և նկարազարդող, որն առաջին անգամ հայտնվել է  Օրաթերթ Եգիպտոս թերթի էջերում 2008 թվականին և շարունակում է ինքնուրույն գործել ստեղծագործության շարքի կայքէջում:

Շահինի աշխատանքը ճանաչում է ստացել եգիպտական ​​ժամանակակից հասարակության վերաբերյալ իր անկեղծ մեկնաբանման և բնավորության վրա հիմնված թեմաների համար:

2017 թվականին թողարկվել է «Փրկագին. Ան Ալ Խան շարք» երեք մասից բաղկացած պատմվածքը, որի գործողությունները տեղի էին ունենում 1967 թվականի Վեցօրյա պատերազմից հետո: Հետագայում այն ​​հրատարակվել է որպես գիրք՝ «Փրկագին. եգիպտական ​​պատմություն»:

Շահինը նաև դրամատեր է, ըստ «Ինչպես դու էիր»` նրա չորրորդ «Ալ Խան» գրքի կենսագրական բաժնի:

## Ծանոթագրություններ

## Արտաքին հղումներ
*Al Khan Comics
*Redemption: An Al Khan Series 
*Redemption: An Egyptian Story (p. 2018 
*Rise (p. 2011) 
*As You Were (p. 2014) 
*The Daily News Egypt 

Կատեգորիա:Եգիպտացի գրողներ
Կատեգորիա:Եգիպտացիներ
Անկախության փողոց (Գորիս)

**Անկախության փողոց** (նախկինում՝ **Մարքսի փողոց**), կենտրոնական փողոց Հայաստանի Սյունիքի մարզի Գորիս քաղաքում։ Փողոցը սկսվում է քաղաքի հարավ-արևելյան մասում՝ Վարարակնի ձորին մերձակա Գրիգոր Նարեկացի փողոցից և ձգվում դեպի հյուսիս՝ Վանքի տափ վայրի հարավային մասով անցնող Ավանգարդ փողոց։ Հարավից-հյուսիս հատվում է՝ Գրիգոր Տաթևացի, Կոմիտասի, Գուսան Աշոտի, Զորավար Անդրանիկի, Գարեգին Նժդեհի, Դավիթ Բեկի, Յուրի Բախշյան, Արմենակ Ղարագյոզյան, Արշակունիների, Մարտիրոս Սարյան փողոցներով։ Հյուսիսում, ձախից իրեն է միանում Երվանդունիների փողոցը։ Երկարությունը՝ մոտ 2 կմ։ Նախկինում կոչվել է Մարքսի փողոց։ Փողոցը անվանակոչվել է 1991 թվականին Հայաստանի անկախության հռչակագրի ընդունման կապակցությամբ։

## Պատմամշակութային հուշարձաններ

* №3 «Պասաժ» խանութների շենք
* №7 բնակելի տուն (1890-ականներ)
* №9 Մ․ Տատինցյանի տուն (19-րդ դարի վերջ)
* №12 Տ․ Աբրահամ­յանի տուն (1898)
* №16 Կ. Միրզա­թուն­յա­նի տուն (1900)
* №17 բնակելի տուն (1880)
* №18 բնակելի տուն (1900-ականներ)
* №19 բնակելի տուն (1910)
* №20 բնակելի տուն (19-րդ դարի վերջ)
* №21 բնակելի տուն (20-րդ դարի սկիզբ)
* №22 բնակելի տուն (1887)
* №22-25 բնակելի տուն (20-րդ դարի սկիզբ)
* №24 բնակելի տուն (1901)
* №28 բնակելի տուն (19-րդ դարի վերջ)
* №29 բնակելի տուն (20-րդ դարի սկիզբ)
* №30 Ս. Զաքարյանի տուն (1870-ականններ)
* №32 բնակելի տուն (1904)
* №33 բնակելի տուն (20-րդ դարի սկիզբ)
* №34 բնակելի տուն (1904)
* №35 բնակելի տուն (19-րդ դարի վերջ)
* №38 բնակելի տուն (1900)
* №39 բնակելի տուն (20-րդ դարի սկիզբ)
* №40 բնակելի տուն (20-րդ դարի սկիզբ)
* №41 բնակելի տուն (20-րդ դարի սկիզբ)
* №42 բնակելի տուն (20-րդ դարի սկիզբ)
* №43 բնակելի տուն (1911)
* №45 բնակելի տուն (1920-ականներ)
* №47 բնակելի տուն (1920-ականներ)
* №48 բնակելի տուն (20-րդ դարի սկիզբ)
* №49 բնակելի տուն (19-րդ դարի վերջ)
* №51 Մ. Սյուջոյանի տուն (1901)
* №52 բնակելի տուն (19-րդ դարի վերջ)
* №53 բնակելի տուն (1939)
* №58 բնակելի տուն (1920-ականներ)
* №60 բնակելի տուն (1910)
* №67 բնակելի տուն (1931)

## Ծանոթագրություններ

Կատեգորիա:Գորիսի փողոցներ
Ոսկե աղբաման

**«Bidone d'oro»**, իտալերեն նշանակում է «Ոսկե աղբաման» կամ «Ոսկե աղբարկղ», կատակային մրցանակ, որը տրվում էր յուրաքանչյուր օրացուցային տարվա վերջում՝ Սերիա A-ի ամենահիասթափեցնող խաղացողին: «Ոսկե գնդակի» (Ballon d'Or) նմանությամբ, հաղթողն ընտրվում էր Rai Radio 2-ի «Catersport» հաղորդման ունկնդիրների քվեարկությամբ: Մրցանակն առաջին անգամ շնորհվել է 2003 թվականին «Միլանի» ֆուտբոլիստ, 1999 թվական «Ոսկե գնդակի» դափնեկիր Ռիվալդոյին, շնորհումը դադարեցվել է 2012 թվականին, երբ «Catersport»-ը դուրս է եկել եթերից: Վերջին «Bidone d'oro»-ն շնորհվել է 2012 թվականի վերջին Ալեշանդրե Պատոյին՝ դադարեցված հաղորդման ֆեյսբուքյան էջում քվեարկությունից հետո:

## Հաղթողներ

### Հաղթողներ ըստ քանակի

### Հաղթողներ ըստ ակումբի

## Ծանոթագրություններ

Կատեգորիա:2003 հիմնադրումներ
Կատեգորիա:Եվրոպայի ֆուտբոլային պարգևներ և մրցանակներ
Կատեգորիա:Ֆուտբոլային մրցանակներ
Կատեգորիա:Ֆուտբոլն Իտալիայում
Մարցին Բուլկա

**Բուլկա Մարցին** (, ), լեհ ֆուտբոլիստ, Նիցցա ակումբի և Լեհաստանի հավաքականի դարպասապահ։

## Կարիերա
Նա իր կարիերան սկսել է հայրենի երկրի մարզադպրոցներում, այդ թվում՝ Վարշավայի «Բարսելոնայի» ակադեմիայում։ 2016 թվականի գարնանը նա ի վերջո մտավ անգլիական «Չելսի»-ի կազմի մեջ։

2019 թվականի ամռանը նա միացավ ՊՍԺ-ին՝ կնքելով երկու տարվա պայմանագիր: Նա իր նորամուտը ֆրանսիական Լիգա 1-ում նշել է օգոստոսի 30-ին «Մետցի» դեմ խաղում՝ դարպասն անձեռնմխելի պահելով։

2020 թվականի աշնանը նա երկարաձգեց պայմանագիրը ՊՍԺ-ի հետ մինչև 2025 թվականը և վարձավճարով ուղարկեց իսպանական «Կարտախենա» ակումբ։

2021 թվականի ամռանը նա վարձավճարով հանդես է գալիս Նիցցական ակումբում։ Հաջորդ տարի նրան ակումբը ձեռք բերեց մշտական ​​հիմունքներով։.

## Ծանոթագրություններ

## Հղումներ
* Профиль на официальном сайте ФК «Ницца» 

 
Կատեգորիա:Լեհաստանի հավաքականի ֆուտբոլիստներ
Կատեգորիա:Կարտախենայի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Շատորուի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Լեհ ֆուտբոլիստներ
Ալեքսանդր Տիմչիկ

**Ալեքսանդր Վասիլևիչ Տիմչիկ** (, ), ուկրաինացի ֆուտբոլիստ, Կիևի «Դինամոյի» և Ուկրաինայի հավաքականի պաշտպան։ Եվրոպայի երկու առաջնությունների մասնակից (2020 և 2024):

## Խաղային կարիերա
Տիմչիկը Ֆուտբոլով սկսել է զբաղվել Վլադիմիր-Վոլինսկի քաղաքում՝ տեղի «BRW-Vik» ակումբի դպրոցում, Կիևի «Դինամո» է տեղափոխվել 2013 թվականի սեպտեմբերին։ U-19 առաջնությունում նորամուտն է նշել 2014 թվականի ապրիլի 9-ին Զապորոժիայի «Մետալուրգի» դեմ խաղում։ U-21 թիմի կազմում առաջին անգամ խաղացել է նույն թվականի հոկտեմբերի 18-ին «Գովերլայի» դեմ խաղում։ Հաջորդ մրցաշրջանում զուգահեռ խաղացել է և՛ պատանեկան, և՛ երիտասարդական թիմերում՝ նվաճելով ոսկե մեդալներ երկու տարիքային խմբերում։ 2016 թվականի աշնանը նորամուտն է նշել Կիևի «Դինամոյի» հիմնական կազմում՝ ամբողջ 90 րոպեն անցկացնելով «Դնեպրի» դեմ խաղում։

2017 թվականի դեկտեմբերին Բոգդան Միխայլիչենկոյի հետ վարձավճարով տեղափոխվել է Լուգանսկի «Զարյա»։

2020/21 մրցաշրջանը մեկնարկել է «Դինամոյի» կազմում։ 2020 թվականի հոկտեմբերի 2-ին նոր պայմանագիր է կնքել «Դինամոյի» հետ, որը նախատեսված էր մինչև 2025 թվականը։ 2020 թվականի նոյեմբերին Իսպանիայում ֆուտբոլիստը վիրահատություն է տարել, որն հաջող է անցել, իսկ վերականգնման մոտավոր ժամկետը տևել է 6 շաբաթ։ Այսպիսով, մրցաշրջանի առաջին հատվածում այլևս չի խաղացել: 2021 թվականի հունվարին նա սկսել է վազել և պլանային համալիր բուժզննում անցնել երկրորդ խմբի խաղացողների հետ։

2021 թվականի օգոստոսի 2-ին Ուկրաինայի Պրեմիեր լիգայի 2021/2022 մրցաշրջանի 2-րդ տուրի խաղում «Դինամոյի» կազմում խփել է առաջին գոլը Ռովենի «Վերեսի» դարպասը։

## Կարիերա հավաքականում
2013 թվականից ներգրավվել է Ուկրաինայի պատանեկան հավաքականի (մինչև 17) խաղերին։ Ուկրաինայի ազգային հավաքականում առաջին հանդիպումը անցկացրել է 2020 թվականի սեպտեմբերի 3-ին՝ հիմնական կազմում մրցելով Շվեյցարիայի հավաքականի հետ ազգերի Լիգայում 2020/2021։ Կարողացել է աչքի ընկնել արդյունավետ գործողություններով, գոլային փոխանցում կատարել Անդրեյ Յարմոլենկոյին։

2021 թվականի հունիսի 1-ին Ուկրաինայի հավաքականի գլխավոր մարզիչ Անդրեյ Շևչենկոն նրան ընդգրկել է պաշտոնական հայտացուցակում՝ 2020 թվականի Եվրոպայի առաջնության խաղերին մասնակցելու համար։ Բուն մրցաշարում խաղադաշտ դուրս չի եկել։

## Ելույթների վիճակագրություն
### Միջազգային
2022 թվականի սեպտեմբերի 27-ի դրությամբ

### Հանդիպումներ ազգային հավաքականում
2022 թվականի սեպտեմբերի 27-ի դրությամբ

Ընդհանուր՝ 12 խաղ, 1 գոլ, 3 գոլային փոխանցում / 4 հաղթանակ, 7 Ոչ-ոքի, 1 պարտություն:

## Ձեռքբերումներ
; «Դինամո» (Կիև)

* Ուկրաինայի չեմպիոն՝ 2020/21
* Ուկրաինայի առաջնության արծաթե մեդալակիր՝ 2023/24
* Ուկրաինայի գավաթակիր՝ 2020/21
* Ուկրաինայի սուպերգավաթակիր՝ 2020

## Ծանոթագրություններ

## Արտաքին հղումներ
* Профиль на сайте ФК «Динамо» Киев

Կատեգորիա:Դինամո Կիևի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Քաան Այհան

**Քաան Այհան** (, ), թուրք և գերմանացի ֆուտբոլիստ, «Գալաթասարայ» ակումբի և Թուրքիայի հավաքականի պաշտպան։

## Ակումբային կարիերա
Քաանը ծնվել է 1994 թվականին Գելզենկիրխենում։ Չորս տարեկանից սկսել է ֆուտբոլով զբաղվել «Շալկե 04ի» մանկական թիմում։ Հանդես է եկել գելզենկիրխենցիների բոլոր պատանեկան և երիտասարդական թիմերում։ Մինչև 17 տարեկանների թիմում անցկացրել է 39 հանդիպում, խփել 15 գնդակ և կատարել 9 գոլային փոխանցում։ 2012 թվականին մինչև 19 տարեկան խաղացողների կազմում հաղթել է Գերմանիայի Բունդեսլիգայում։

2012 թվականի հունվարի 18-ին ստորագրել է իր առաջին մասնագիտական պայմանագիրը երկու տարի ժամկետով, որը սկսել է գործել 2013 թվականի հուլիսից։ 2013/14 մրցաշրջանի սկզբից սկսել է ընդգրկվել Բունդեսլիգայի խաղերի հայտացուցակում։ 2013 թվականի հոկտեմբերի 5-ին նորամուտն է նշել «Շալկե 04»-ում՝ փոխարինման դուրս գալով «Աուգսբուրգի» դեմ խաղում։ 2013 թվականի նոյեմբերի 4-ին ակումբի հետ պայմանագիրը երկարաձգել է մինչև 2017 թվականը։

2016 թվականի հունվարի 3-ին Այհանը մինչև մրցաշրջանի ավարտը վարձավճարով տեղափոխվել է Ֆրանկֆուրտի «Այնտրախտ»։ Օգոստոսի 31-ին տեղափոխվել է Դյուսելդորֆի «Ֆորտունա» ակումբ։

2020 թվականի օգոստոսի 16-ին պայմանագիր է կնքել իտալական «Սասուոլո» ակումբի հետ։

## Կարիերա հավաքականում
Կաանը հանդես է եկել Գերմանիայի պատանեկան հավաքականում Սերբիայում կայացած Եվրոպայի 2011 թվականի առաջնությունում, որտեղ անցկացրել է 3 հանդիպում և դարձել 1 գոլի հեղինակ, իսկ թիմը զբաղեցրել է երկրորդ տեղը՝ եզրափակչում զիջելով հոլանդացիներին: Մասնակցել է նաև Մեքսիկայում կայացած աշխարհի պատանեկան առաջնությանը: Գերմանիան դարձել է առաջնության բրոնզե մեդալակիր, իսկ Կաանը մասնակցել է 7 հանդիպման, դարձել 1 գոլի հեղինակ:

2009 թվականին 2 հանդիպում է անցկացրել Թուրքիայի պատանեկան հավաքականի կազմում։ 2013 թվականին Այհանը որոշում է կայացրել հանդես գալ Թուրքիայի երիտասարդական հավաքականում։ Ակումբի կազմում առաջին հանդիպումը անցկացրել է 2013 թվականի հոկտեմբերի 11-ին։ 2014 թվականի աշնանը առաջին անգամ հրավիրվել է Թուրքիայի հավաքական՝ Բրազիլիայի հավաքականի հետ ընկերական խաղին և Եվրոպայի առաջնության ընտրական փուլի՝ Ղազախստանի հավաքականի հետ հանդիպմանը: Երկու հանդիպումներն էլ անցկացրել է պահեստայինների նստարանին, խաղադաշտ դուրս չի եկել։

## Ծանոթագրություններ

 
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Թուրքիայի ֆուտբոլի ազգային հավաքական
Կատեգորիա:Շալկե 04-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի պաշտպաններ
Միհայլի Կատա

**Միհայլի Կատա** (, ), հունգարացի ֆուտբոլիստ, «ՄՏԿ» ակումբի և Հունգարիայի հավաքականի կիսապաշտպան։

## Ակումբային կարիերա
Կատան «Դալնոկի Ակադեմիայի» և ՄՏԿ ակումբների սան է: 2019 թվականի օգոստոսի 7-ին «Բուդաերշի» դեմ խաղում նորամուտն է նշել Հունգարիայի առաջնությունում։ 2020 թվականի դեկտեմբերի 13-ին «Դիոշդիերի» դեմ խաղում խփել է առաջին գոլը ՄՏԿ-ի կազմում։

## Միջազգային կարիերա
2019 թվականին Հունգարիայի պատանեկան հավաքականի կազմում Կատան Իռլանդիայում մասնակցել է Եվրոպայի պատանեկան առաջնությանը: Մրցաշարում մասնակցել է Իսպանիայի, Պորտուգալիայի, Իսլանդիայի և Բելգիայի թիմերի դեմ խաղերին։

Նույն թվականին մասնակցել է Բրազիլիայում կայացած աշխարհի պատանեկան առաջնությանը։ Մրցաշարում մասնակցել է Նիգերիայի, Ավստրալիայի և Էկվադորի թիմերի դեմ խաղերին։

2021 թվականին Հունգարիայի երիտասարդական հավաքականի կազմում Հունգարիայում և Սլովենիայում մասնակցել է Եվրոպայի երիտասարդական առաջնությանը: Մրցաշարում մասնակցել է Գերմանիայի, Ռումինիայի և Նիդերլանդների թիմերի դեմ խաղերին։

## Ծանոթագրություններ

 
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի կիսապաշտպաններ
Ֆուտբոլի Եվրոպայի առաջնություն 2024-ը հեռարձակելու իրավունք

ՈՒԵՖԱ Եվրո 2024-ը ֆուտբոլային մրցաշար էր, որը անցկացվում էր 2024 թվականի հունիսի 14-ից հուլիսի 14-ը և որին մասնակցում էին 24 տղամարդկանց ազգային հավաքականներ Եվրոպական ֆուտբոլային ասոցիացիաների միությանը (ՈւԵՖԱ) անդամ երկրներից։ Մրցաշարը հեռարձակվել է հեռուստատեսությամբ և ռադիոյով ամբողջ աշխարհում։

## Հեռուստատեսություն
### ՈՒԵՖԱ

### Աշխարհի մնացած մասը

## Ծանոթագրություններ

Կատեգորիա:Ֆուտբոլի Եվրոպայի առաջնություն 2024
Էմոջիների համաշխարհային օր

**Էմոջիների համաշխարհային օրը** ամենամյա ոչ պաշտոնական տոն է, որը տեղի է ունենում ամեն տարի հուլիսի 17-ին, որը նախատեսված է էմոջիները նշելու համար; ամենավաղ տոնակատարությունից ի վեր, այն դարձել է էմոջիների հետ կապված հայտնի ամսաթիվ։

## Ծագումն և տոնակատարություններ
Ամսաթիվն ի սկզբանե վերաբերում էր այն օրվան, երբ Apple-ը ներկայացրեց իր iCal օրացուցային հավելվածը 2002 թվականին։ Հուլիսի 17-ը (📅) ցուցադրվեց Apple-ի օրացուցային էմոջիի տարբերակում՝ որպես Զատկի ձու.։

Էմոջիների համաշխարհային օրը հիմնադրվել է 2014 թվականի հուլիսի 17-ին՝ Emojipedia-ի հիմնադիր Ջերեմի Բուրջի կողմից։

2016 թվականին Google-ը փոխեց Unicode  նիշի տեսքը հուլիսի 17-ը ցուցադրելու համար Android, Gmail, Google Hangouts և Chrome OS արտադրանքների վրա։

## Հայտարարություններ
2017 թվականից Էփլը օգտագործում է Էմոջիների համաշխարհային օրը՝ հայտարարելու iOS-ում էմոջիների տեսականու առաջիկա ընդլայնումների մասին։

2015 թվականի Էմոջիների համաշխարհային օրը Pepsi-ին թողարկեց PepsiMoji-ն, որն իր մեջ ներառում էր էմոջի ստեղնաշար և հատուկ Էմոջիի համաշխարհային օրվա Պեպսի տարաներ և շշեր։ Դրանք ի սկզբանե թողարկվել են Կանադայում։

2018 թվականին Քիմ Քարդաշյանը թողարկեց իր *Kimoji* բույրերի շարքը Էմոջիի համաշխարհային օրվա կապակցությամբ։ 

Էմոջիների համաշխարհային օրը 2019 թվականին *Ամենահայտնի նոր Էմոջի* համարվեց Սրտերով ժպտացող դեմքը։ 2020 թվականին ամենահայտնի նոր էմոջի հայտարարվեց Սպիտակ սիրտը։

## Էմոջիների համաշխարհային օրվա թողարկման ամսաթվերը
### Մինչ 2022 (2014–21)

 
### 2022 և հետո

## Նորություններում
2016 թվականին Twitter-ը նշել է, որ Ավստրալիայի «էմոջիասեր» արտգործնախարար Ջուլի Բիշոփը իր ծննդյան տարեդարձը կիսում է Էմոջիների համաշխարհային օրվա հետ։

2017 թվականին ԱՄՆ Ներկայացուցիչների պալատի խոսնակ Փոլ Ռայանը Էմոջիի համաշխարհային օրվա կապակցությամբ հրապարակել է տեսանյութ՝ պնդելով, որ ինքը «խելագարվում է էմոջիների համար», ինչը մեծ քննադատության արժանացավ։

## Ծանոթագրություններ
Քրիստիան Նյորգոր

**Քրիստիան Թերս Նյորգոր** (, ), դանիացի ֆուտբոլիստ, «Բրենտֆորդ» ակումբի կիսապաշտպան և ավագ։  Դանիայի հավաքականի ֆուտբոլիստ: 2020 թվականի Եվրոպայի առաջնության կիսաեզրափակիչ փուլի մասնակից:

## Ակումբային կարիերա
Նյորգորը «Լյունգբյու» ակումբի սան է։ 2011 թվականի նոյեմբերի 20-ին «ՀԲ Կյոգեի» դեմ խաղում նշել է իր նորամուտը Դանիայի Սուպերլիգայում։ 2012 թվականին Քրիստիանը տեղափոխվել է գերմանական «Համբուրգ»՝ կնքելով 3.5 տարվա պայմանագիր: Տրանսֆերի արժեքը կազմել է 400 հազար եվրո։ Նոր ակումբում կարողացել է իր նորամուտը նշել հիմնական թիմի կազմում՝ հանդես գալով երկրորդ և երիտասարդական կազմերի համար։

2013 թվականի ամռանը Նյորգորը վերադարձել է հայրենիք՝ չորս տարվա պայմանագիր կնքելով «Բրոնդբյուի» հետ։  Տրանսֆերի արժեքը կազմել է 360 հազար եվրո։  Սեպտեմբերի 22-ին «Օրհուսի» դեմ խաղում նշել է նա նորամուտը նոր թիմում։ 2015 թվականի մարտի 22-ին «Վեստշելանի» դեմ խաղում Քրիստիանը խփել է իր առաջին գոլը «Բրոնդբյուի» կազմում։ Մեկ ամիս անց պատասխան խաղում նա դարձել է դուբլի հեղինակ։

2018 թվականի ամռանը Նյորգորը տեղափոխվել է իտալական «Ֆիորենտինա»։ Տրանսֆերի արժեքը կազմել է 3,5 միլիոն եվրո։

## Կարիերան հավաքականում
2011 թվականին Նյորգորը Դանիայի պատանեկան հավաքականի կազմում մասնակցել է Մեքսիկայում կայացած աշխարհի պատանեկան առաջնությանը: Մրցաշարի ընթացքում նա մասնակցել է Բրազիլիայի, Կոտ դ'Իվուարի և Ավստրալիայի հավաքականների դեմ խաղերին։

2015 թվականին Դանիայի երիտասարդական հավաքականի կազմում Քրիստիանը Չեխիայում մասնակցել է Եվրոպայի երիտասարդական առաջնությանը: Մրցաշարում նա մասնակցել է Սերբիայի և Գերմանիայի դեմ խաղերին։ 

2017 թվականին Դանիայի երիտասարդական հավաքականի կազմում Նյորգորը Լեհաստանում մասնակցել է Եվրոպայի երիտասարդական առաջնությանը: Մրցաշարում նա մասնակցել է Իտալիայի, Գերմանիայի և Չեխիայի թիմերի դեմ խաղերին։ 

2022 թվականի նոյեմբերի 14-ին ընդգրկվել է Դանիայի հավաքականի պաշտոնական հայտացուցակում՝ Կատարում կայանալիք աշխարհի 2022 թվականի առաջնության խաղերին մասնակցելու համար։

## Վիճակագրություն
### Նյորգորի խաղերը Դանիայի հավաքականի կազմում

**Ընդհանուր՝ 24 խաղ / 1 գոլ, 18 հաղթանակ, 1 ոչ-ոքի, 5 պարտություն**

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Բրենտֆորդի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լյունգբյուի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Լոիս Օպենդա

**Իկոմա Լոիս Օպենդա** (,), բելգիացի ֆուտբոլիստ, գերմանական «ՌԲ Լայպցիգ» ակումբի և Բելգիայի հավաքականի հարձակվող: 2022 թվականի աշխարհի առաջնության և 2024 թվականի Եվրոպայի առաջնության մասնակից։

## Ակումբային կարիերա
Օպենդան «Բրյուգգե» ակադեմիայի սան է։ 2018/19 մրցաշրջանից ներգրավվում է հիմնական թիմի հետ մարզումներին։ 2018 թվականի օգոստոսի 10-ին Բելգիայի ֆուտբոլի առաջնությունում «Կորտրեյկի» դեմ խաղում նորամուտն է նշել ԱՊԼ-ում՝ խաղի 80-րդ րոպեին փոխարինելով Յելե Վոսենին։

2022 թվականի հուլիսին տեղափոխվել է ֆրանսիական «Լանս»՝ ակումբի հետ կնքելով հնգամյա պայմանագիր։ Օգոստոսի 7-ին նորամուտն է նշել «Լանսի» կազմում՝ դուրս գալով Լիգա 1-ի «Բրեստի» դեմ խաղի մեկնարկային կազմում։ Օգոստոսի 20-ին Լիգա 1-ի խաղում նոր ակումբի կազմում առաջին գոլն է խփել «Մոնակոյի» դարպասը։ Հոկտեմբերի 28-ին, 56-րդ րոպեին փոխարինման դուրս գալով Լիգա 1-ի «Թուլուզի» դեմ խաղում, աչքի է ընկել առաջին հեթ-տրիկով «Լանսի» կազմում։ Դա անելու համար նրան պահանջվել է 34-րդ րոպե և դարձել է միայն Լիգա 1-ի 4-րդ խաղացողը 21-րդ դարում, որը փոխարինման դուրս գալուց հետո հեթ-տրիկ է կատարել։

## Կարիերա հավաքականում
Օպենդան նաև Բելգիայի տարբեր տարիքի պատանեկան հավաքականների խաղացող էր։ Մասնակցել է Եվրոպայի մինչև 17 և 19 տարեկանների առաջնությունների ընտրական խաղերին: Մասնակցել է 2016 թվականի Եվրոպայի մինչև 17 տարեկանների առաջնությանը: Մրցաշարում անցկացրել է բոլոր չորս հանդիպումները, Շոտլանդիայի պատանիների դեմ մրցաշարի մեկնարկային խաղում խփել է մեկ գոլ։

2022 թվականի նոյեմբերի 10-ին ընդգրկվել է Բելգիայի հավաքականի պաշտոնական հայտացուցակում՝ Քաթարում կայանալիք 2022 թվականի աշխարհի առաջնության խաղերին մասնակցելու համար։

## Ձեռբերումներ
### Թիմային
; «Բրյուգե»
* Բելգիայի չեմպիոն՝ 2019/20
; «ՌԲ Լայպցիգ»
* Գերմանիայի սուպերգավաթակիր՝ 2023

## Ծանոթագրություններ

## Արտաքին հղումներ
* 
* 

Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Ֆուտբոլի հարձակվողներ
Բրադլի Բարկոլա

**Բրադլի Լորան Բարկոլա** (,), ֆրանսիացի ֆուտբոլիստ, «Պարի Սեն Ժերմեն» ակումբի և Ֆրանսիայի հավաքականի հարձակվող։

## Ակումբային կարիերա
Բարկոլան «Օլիմպիկ Լիոն» ակումբի սան է։ 2021 թվականի նոյեմբերի 4-ին Պրահայի «Սպարտայի» դեմ Եվրոպայի լիգայի խաղում նորամուտն է նշել հիմնական կազմում՝ երկրորդ խաղակեսում փոխարինելով Ռայան Շերկիին։ Հանդիպման ավարտին գոլային փոխանցում է կատարել Կարլ Տոկո-Էկամբիին։

## Կարիերա հավաքականում
Բարկոլան առաջին անգամ հրավիրվել է Ֆրանսիայի մինչև 18 տարեկանների հավաքական 2020 թվականի հունվարին՝ երկու ընկերական հանդիպում անցկացնելու համար, սակայն պաշտոնական սահմանափակում չի ստացել, իսկ պատանեկան հանդիպումների մեծ մասը չեղարկվել է COVID-19-ի պատճառով հաջորդ մրցաշրջանների ընթացքում։

## Ձեռքբերումներ
**«Պարի Սեն Ժերմեն»**
* Ֆրանսիայի չեմպիոն՝ 2023/24
* Ֆրանսիայի սուպերգավաթակիր՝ 2023

## Խաղացողի ոճ
Բազմակողմանի հարձակվող է, որը կարող է խաղալ առաջատար եռյակի երկու կողմերում կամ որպես կենտրոնական հարձակվող: Արագ և դիպուկ է դարպասի մոտ, ոգեշնչվել է այնպիսի խաղացողներից, ինչպիսիք են Պիեռ-Էմերիկ Օբամեյանգը։

## Ծանոթագրություններ

Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տոգոյեցի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Ժոնատան Կլոս

**Ժոնատան Ֆլորան Կլոս** (,), ֆրանսիացի ֆուտբոլիստ, «Օլիմպիկ Մարսել» ակումբի և Ֆրանսիայի հավաքականի աջ պաշտպան:

## Ակումբային կարիերա
Իր կարիերայի սկիզբը անցկացրել է Ֆրանսիայի և Գերմանիայի ցածր դիվիզիոնների ակումբներում։ 2017/2018 մրցաշրջանից առաջ միացել է «Կեվիյի Ռուան» ակումբին, որի կազմում նորամուտն է նշել 2017 թվականի սեպտեմբերի 8-ին։

2018 թվականի օգոստոսին ազատ գործակալի կարգավիճակով միացել է «Արմինիային» Բիլեֆելդից։

2020 թվականի մայիսին լուր է տարածվել, որ «Արմինիայի» հետ պայմանագրի ավարտից հետո Կլոսը կտեղափոխվի «Լանս»։ 28 տարեկանում կարիերայի ընթացքում առաջին անգամ խաղացել է երկրի բարձրագույն խմբում: 2020/2021 և 2021/2022 մրցաշրջաններում ընդգրկվել է Լիգա 1-ի տարվա թիմում՝ ըստ ՆՍՊՖ-ի։

2022 թվականի հուլիսի 20-ին տեղափոխվել է «Օլիմպիկ Մարսել» և եռամյա պայմանագիր է կնքել նոր ակումբի հետ։ Օգոստոսի 7-ին նոր ակումբի կազմում նորամուտն է նշել Լիգա 1-ի «Ռեյմսի» դեմ խաղում։ Սեպտեմբերի 30-ին իր առաջին գոլն է խփել «Օլիմպիկ Մարսելի» կազմում Լիգա 1-ի խաղում «Անժեի» դարպասը։

## Միջազգային կարիերա
2022 թվականի մարտին առաջին անգամ հրավիրվել էր Ֆրանսիայի հավաքական՝ մասնակցելու Կոտ դ ' Իվուարի և ՀԱՀ-ի հավաքականների դեմ ընկերական խաղերին։ Մարտի 25-ին նորամուտն է նշել Կոտ դ ' Իվուարի դեմ խաղում։

## Ելույթների վիճակագրություն
### Միջազգային

### Հանդիպումներ հավաքականում
;Ընդհանուր՝ 6 խաղ / 0 գոլ՝ 3 հաղթանակ, 1 ոչ-ոքի, 2 պարտություն:

## Ծանոթագրություններ

## Արտաքին հղումներ
* Профиль футболиста на официальном сайте ФК «Олимпик Марсель» 
* Профиль футболиста на официальном сайте Лиги 1 

 
Կատեգորիա:Ավրանշի ֆուտբոլիստներ
Կատեգորիա:Արմինիայի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ստրասբուրգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Ոգու հաղթանակ: Ֆելիքս Զանդմանի պատմությունը

**«Ոգու հաղթանակ ([[Ֆելիքս Զանդման|Ֆելիքս Զանդմանի]] պատմությունը)»** (), 2006 վավերագրական ֆիլմ, որը նկարահանել է ռեժիսոր Հաիմ Հեխտը (Haim Hecht)։

## Սյուժե
Գրոդնոյից հրեա տղայի՝ Ֆելիքս Զանդմանի կենսագրությունն է, որը Երկրորդ համաշխարհային պատերազմից հետո անհավատալի մտավոր թռիչք կատարեց դեպի գիտնական և ինժեներ, գործարար և միլիարդատեր, աշխարհի խոշորագույն միջազգային կոնցեռնի՝ Vishay Intertechnology ընկերության սեփականատեր (70 գործարաններ աշխարհի 17 երկրներում) էլեկտրոնային բաղադրիչների արտադրության համար: 

Դեռահաս տարիքում Ֆելիքսը վերապրեց Հոլոքոստը՝ մեկուկես տարի թաքնվելով գյուղական տան հատակի տակ փորված փոքրիկ փոսի մեջ։  Նրան փրկել է խիզախ լեհ կին Աննա Պուխալսկայան, ով ժամանակին փրկվել էր Ֆելիքսի տատիկի կողմից։ 

Ֆելիքս Զանդմանը արցունքներով հիշում է մանկության տարիները, եվրոպական հրեականության աղետի ժամանակ զոհված ծնողներին, պատերազմի սարսափները, նացիստների կողմից իրեն հայտնաբերելու վախը, մաթեմատիկայի ուսումնասիրությունը լիակատար խավարի և գարշահոտության պայմաններում, իսկ պատերազմից հետո՝ ֆիզիկայի հանդեպ սերը  և էլեկտրոնիկայի ոլորտում իր գյուտերը:

Այս ֆիլմը մի մարդու մասին է, որի ճակատագիրը մարդկային ոգու հաղթանակի վառ վկայությունն է։  Ֆելիքս Զանդմանը դարձավ ականավոր գիտնականներից մեկը, ով անգնահատելի ներդրում ունեցավ ժամանակակից տեխնոլոգիաների, ինժեներական մտքի, տեսական ֆիզիկայի և Իսրայելի և ԱՄՆ-ի անվտանգության գործում:

## Արձագանքներ
Ֆիլմը թարգմանվել է մի քանի լեզուներով և ցուցադրվում է Երկրորդ համաշխարհային պատերազմի ժամանակ հրեական դիմադրության մասին տեղեկատվության տարածման ծրագրերի և միջոցառումների շրջանակներում։

- Ամոս Զոար: The "Vishay" Electronics company & the amazing story of Felix Zandman (անգլ. ՝ )
Ֆիլմը հետաքրքրություն է առաջացրել սոցիալական հոգեբանության տեսանկյունից՝ որպես համայնքի գոյատևման համար անհրաժեշտ խմբային բարոյականության նորմերի մշակման և երկարատև պահպանման օրինակ։

## Ծանոթագրություններ

## Արտաքին հղումներ
* 
* «Ոգու հաղթանակ» ֆիլմը mako կայքում
* Felix Zandman
* *The Jerusalem Post* «Holocaust narratives»
Կատեգորիա:2006 ֆիլմեր
Կատեգորիա:Իսրայելական ֆիլմեր
Կատեգորիա:Եբրայերեն ֆիլմեր
Կատեգորիա:Հոլոքոստը Բելառուսում
Կատեգորիա:Կենսագրական ֆիլմեր
Կատեգորիա:Վավերագրական ֆիլմեր Երկրորդ համաշխարհային պատերազմի մասին
Անդրեա Կամբիազո

**Անդրեա Կամբիազո** (, ) , իտալացի ֆուտբոլիստ, «Յուվենտուս» ակումբի և Իտալիայի հավաքականի պաշտպան։  2024 թվականի Եվրոպայի առաջնության մասնակից։

## Ակումբային կարիերա
Կամբիազոն «Ջենոա» ակումբի սան է։  Խաղային պրակտիկա ստանալու համար Անդրեան վարձավճարով հանդես է եկել «Ալբիսոլա 2010», «Սավոնա» և «Ալեսանդրիա» ցածր դիվիզիոնների ակումբներում: 2020 թվականի ամռանը Կամբիազոն վարձավճարով տեղափոխվել է «Էմպոլի»։  Նոյեմբերի 7-ին « Ռեջինայի» դեմ խաղում նշել է նորամուտը իտալական Բ Սերիայում։ Վարձակալության ավարտից հետո Կամբիազոն վերադարձել է «Ջենոա»։  2021 թվականի օգոստոսի 21-ին «Ինտերի» դեմ խաղում նշել է իր նորամուտը իտալական Ա Սերիայում։ Օգոստոսի 29-ին «Նապոլիի» դեմ խաղում Անդրեան խփել է իր առաջին գոլը «Ջենոայի» կազմում». 

2022 թվականի հուլիսի 14-ին պաշտոնապես հայտարարվել է Կամբիազոյի՝ Թուրինի «Յուվենտուս» տեղափոխության մասին։ Տրանսֆերի գումարը կազմել է 8.5 միլիոն եվրո, ֆուտբոլիստը պայմանագիր է կնքել մինչև 2027 թվականը։

## Ծանոթագրություններ

Կատեգորիա:Բոլոնիայի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ջենոայի ֆուտբոլիստներ
Դոդի Լուկեբակիո

**Դոդի Լուկեբակիո Նգանդոլի** (,), բելգիացի և կոնգոյացի ֆուտբոլիստ, «Սևիլյա» ակումբի և Բելգիայի հավաքականի կիսապաշտպան: 2024 թվականի Եվրոպայի առաջնության մասնակից։

## Ակումբային կարիերա
Լուկեբակիոն «Անդերլեխտի» համակարգում է 14 տարեկանից: 2015/16 մրցաշրջանից սկսած հանդիսանում է հիմնական թիմի խաղացող։ 2015 թվականի հոկտեմբերի 25-ին ժյուպիլեում նորամուտն է նշել «Բրյուգգեի» դեմ խաղում՝ փոխարինման դուրս գալով 79-րդ րոպեին Յուրի Տիլեմանսի փոխարեն։ Այդ խաղում դարձել է առաջնային խաղացողներից մեկը։ Ընդհանուր առմամբ մրցաշրջանի ընթացքում խաղադաշտ է դուրս եկել 17 հանդիպումներում՝ աչքի ընկնելով միայն մեկ անգամ՝ Լիեժի «Ստանդարտի» դարպասը, ինչով օգնել է հավասարեցնել հաշիվը։

2015 թվականի դեկտեմբերի 7-ին պրոֆեսիոնալ պայմանագիր է կնքել «Անդերլեխտի» հետ հինգ տարի ժամկետով՝ մինչև 2020 թվականը։ 2016 թվականի օգոստոսի 31-ին վարձավճարով տեղափոխվել է ֆրանսիական «Թուլուզ» մինչև 2016/2017 մրցաշրջանի ավարտը։ Վարձակալության ընթացքում Ֆրանսիայի առաջնությունում անցկացրել է ընդամենը 5 հանդիպում, ամեն անգամ փոխարինման է դուրս եկել։

2017 թվականի հուլիսի 2-ին մինչև մրցաշրջանի ավարտը վարձավճարով տեղափոխվել է «Շարլերուա»՝ պայմանագիրը հետ գնելու տարբերակով։ 2017/2018 մրցաշրջանի առաջին կեսում թիմի հիմնական խաղացողն էր՝ նրա կազմում անցկացնելով 19 հանդիպում և դառնալով 3 գոլի հեղինակ Բելգիայի առաջնությունում: Հունվարի 29-ին ակումբը Լուկեբակիոյի պայմանագիրը գնել էր 1,5 միլիոն եվրոյով, սակայն հաջորդ օրը այն 4,5 միլիոն եվրոյով վաճառել էր անգլիական «Ուոթֆորդին»։

Ֆուտբոլիստը «Ուոթֆորդի» հետ կնքել է 4.5 տարվա պայմանագիր։ Մրցաշրջանի երկրորդ կեսում միայն մեկ անգամ խաղացել է Անգլիայի Պրեմիեր լիգայում։ 2018 թվականի հուլիսի 23-ին մինչև մրցաշրջանի ավարտը վարձակալության է տրվել գերմանական «Ֆորտունա» Դյուսելդորֆ ակումբին։ 2019 թվականի օգոստոսի 1-ին տեղափոխվել է Բունդեսլիգայի «Հերտա» ակումբ։

## Ելույթներ ազգային հավաքականում
Լուկեբակիոն ծնվել է Բելգիայում, սակայն նրա ծնողները ծագմամբ Կոնգոյից են։ 2016 թվականին նա հրավեր է ստացել հանդես գալու Կոնգոյի ԴՀ ազգային հավաքականում և հոկտեմբերի 4-ին մասնակցել է Քենիայի հավաքականի հետ ընկերական հանդիպմանը: 2017 թվականին որոշել է միջազգային ասպարեզում ներկայացնել Բելգիան և սկսել է հանդես գալ այդ երկրի երիտասարդական հավաքականում։

## Ծանոթագրություններ

 
Կատեգորիա:Անգլիայի լեգեոներ ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոնգոյի Դեմոկրատական Հանրապետության ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Ֆուտբոլի հարձակվողներ
Չեսար Օրբելյան

**Չեսար (Ջեսար) Օրբելյան** (ծննդյան և մահվան տարեթվերն՝ անհայտ), Օրբելյանների իշխանական տոհմի ներկայացուցիչ, իշխանաց իշխան, Լիպարիտ Օրբելյանի որդին։ Ապրել է 13-14-րդ դարերում։

## Գործունեություն և ժառանգություն
Չեսար Օրբելյանը հայտնի է որպես կառուցող և բարեգործ: Նա մեծ ներդրում է ունեցել Օրբելյանների տոհմի ունեցվածքի և շինությունների զարգացման մեջ։ Ըստ պատմական աղբյուրների, Չեսար Օրբելյանը կառուցել է մի շարք կառույցներ, որոնցից ամենահայտնին Օրբելյանների իջևանատունն է:

### Օրբելյանների իջևանատուն
մինի|Օրբելյանների իջևանատուն
Օրբելյանների իջևանատունը կառուցվել է 1332 թվականին և ծառայել է որպես առևտրային ճանապարհների հանգույց՝ նպաստելով միջնադարյան Հայաստանի տնտեսական և մշակութային կյանքի զարգացմանը: Այս կառույցը կարևոր դեր է խաղացել միջազգային առևտրի մեջ՝ ապահովելով առևտրականների և ճանապարհորդների անվտանգությունը և հարմարավետությունը:

### Չեսարի դարպաս
մինի|Չեսարի դարպասը
Վայոց Ձորի մարզի Հորս գյուղում է գտնվում Չեսար Օրբելյանի իշխանական տունը, որը հայտնի է Չեսարի դարպաս անունով։ Այն կառուցված է եղել սրբատաշ կրաշաղախ քարով և կանգուն է եղել մինչև 20-րդ դարի կեսերը։ Չեսարի դարպասը համարվում է 13-14 դարերի քաղաքացիական ճարտարապետության լավագույն գործերից մեկը։

## Ընտանիք
Չեսար Օրբելյանը Իվանեի որդի Լիպարիտ Օրբելյանի որդին է, Սմբատ Օրբելյանի եղբայրը, որը հիշատակվել է 14-րդ դարի երեք արձանագրություններում։ Չեսար Օրբելյանի մասին առաջին անգամ հիշատակվում է 1310 թվականի մի ձեռագիր հիշատակարանում։ Ապա Չեսարը հիշատակվում է Գլաձորի մի խաչքարի 1311 թվականի արձանագրությունում՝ որպես տեղի իշխան։ Թեև Ղևոնդ Ալիշանը գրում է, որ Չեսարը Սմբատ Օրբելյանի որդին է, սակայն Օրբելյանների իջևանատան դահլիճի արևելյան պատի արձանագրությունից պարզ է դառնում, որ նա իշխանաց իշխան Լիպարիտ Օրբելյանի որդին է, Սմբատի, Էլիկումի և Բուրթելի եղբայրը։ Չնայած արձանագրության մեջ հիշատակվում են միայն երեք եղբայրներ, սակայն Հովհաննեսը նույնպես Չեսարի եղբայրն է։ Չեսար Օրբելյանը հիշատակվում է նաև Հորս գյուղի մի խաչքարի 1349 թվականի արձանագրությունում։

Չեսար Օրբելյանի կինը Վարդան Արծրունու դուստր Խորիշահն էր։ Նրանք ունեցել են 5 որդիներ՝ Սարգիս, Հովհաննես, Քուրդ, Վարդան և Իվանե (մահացել է մանուկ հասակում)։

## Ծանոթագրություններ

Կատեգորիա:Օրբելյաններ
Շիրակ Ավիա

**Շիրակ Ավիա**(«Շիրակ Ավիա» ՍՊԸ), հայկական ավիաընկերություն, տեղակայված՝ Զվարթնոց միջազգային օդանավակայանում:

## Պատմություն
Ավիաընկերությունը հիմնադրվել է 2019 թվականին, չվերթներ սկսել է իրականացնել 2021 թվականից:

## Ուղղություններ

## Նավատորմ

## Ծանոթագրություններ


Կատեգորիա:Հայկական ավիաընկերություններ
Իզումի Կատո

ճապոնացի ժամանակակից նկարիչ, քանդակագործ։

## Կարիերա
Կատոն ծնվել է Շիմանե պրեֆեկտուրայում։ Սովորել է Մուսաշինոյի արվեստի համալսարանում և 1992 թվականին ավարտել յուղաներկի բաժինը։

Ոգեշնչված Ֆրենսիս Բեկոնից, Վինսենթ վան Գոգից և Իտո Յակուչուից՝ Կատոյի ստեղծագործությունների մեծ մասը բխում է կյանքի իմաստի հետ կապված մտորումներից և վերաբերվում է դրանց։ Նա առաջին անգամ հանրության աչքին հայտնվեց 1995 թվականին՝ Տոկիոյի խմբակային ցուցահանդեսներում իր ստեղծագործությունների դեբյուտով, այնուհետև նա կատարեց իր միջազգային դեբյուտը, երբ սկսեց քանդակագործությամբ զբաղվել 2004 թվականին։ Կատոյի քանդակները ցուցադրվեցին *Art Tower Mito*-ի ժամանակակից արվեստի պատկերասրահում, այնուհետև *Japan Society Gallery*-ի ցուցադրությանը Նյու Յորքում 2005 թվականին, և նա առաջին երիտասարդ ճապոնացի նկարիչն էր, ով հրավիրվել է Վենետիկի 52-րդ բիենալեին 2007 թվականին։

### Անվերնագիր 2004

, ներկված փայտե քանդակ, որը ներկայումս պատկանում է Տակահաշի Ռյուտարոյի հավաքածուին, որը պատկերում է մանկանման մի արարածի, որը սեղմված է պատին, իր մեծ գլուխը դեպի ձախ կողմ շրջված։

Համացանցում Կեյսուկե Յամամոտոյի կողմից արված քանդակի լուսանկարը ասոցացվում էր SCP հիմնադրամի սկզբնական «**SCP-173**» էկզեմպլյարի տեսքի հետ։ Կատոն 2014 թվականին դժկամությամբ թույլ տվեց SCP հիմնադրամին ազատորեն օգտագործել լուսանկարը, քանի դեռ նրան վերագրում են, և աշխատանքը չի օգտագործվում առևտրային նպատակներով։ 2022 թվականին SCP հիմնադրամը հեռացրեց լուսանկարը՝ հնարավոր իրավական խնդիրներից խուսափելու համար, քանի որ այն չի համապատասխանում նրանց Creative Commons արտոնագրերի պահանջներին, մինչդեռ գրառման սկզբնական հեղինակը խնդրել է, որ աշխատանքը չփոխարինվի, որպեսզի մարդիկ կարողանան հստակ պատկերացնել «SCP-173»-ն։

## Անձնական կյանք
Կատոն հանդիպել է Նաոկո Կամեյամա անունով մի կնոջ, ով նույնպես երիտասարդ նկարիչ էր, և շուտով նրանք ամուսնացան և երեխաներ ունեցան։

## Ծանոթագրություններ
Հատիսի փողոց (Աբովյան)

**Հատիսի փողոց** (կոչվում է նաև՝ **Հատիսի պողոտա**), փողոց Հայաստանի Կոտայքի մարզի Աբովյան քաղաքում։ Փողոցը անվանակոչվել է ի պատիվ Հատիս լեռան։

## Պատմություն
2021 թվականին Հատիսի փողոցը ամբողջությամբ հիմնանորոգվել է։ Կատարվել է շուրջ 1,5 կմ երկարությամբ ճանապարհահատվածի ասֆալտապատում, եզրաքարերի նորոգում և փոխարինում, ինչպես նաև ամբողջությամբ արդիականացվել է ճանապարհահատվածի ջրահեռացման համակարգը:

## Տվյալներ
Փողոցը սկիզբ է առնում Սահմանադրության հրապարակից, ապա անցնելով 3-րդ և 4-րդ միկրոշրջաններով, ավարտվում է Արցախի փողոցի սկզբնամասում:

## Շենքեր և կառույցներ
* №1/22 «Աբովյանի ծննդատուն» ՊՓԲԸ
* №1/30/16 «Կոտայքի մարզ» նոտարական տարածք
* №4 «Կոտայքի մարզային փրկարարական վարչություն»
* №6 «Աբովյանի բժշկական կենտրոն»
* №6 «Նարեկ» ծերանոց
* №8 «Հիվանդությունների վերահսկման և կանխարգելման ազգային կենտրոն» («Կոտայք» մասնաճյուղ)
* №22 «ՀՀ առողջապահության և աշխատանքի տեսչական մարմնի արևելյան տարածքային կենտրոն»

## Հատող փողոցներ
* Էդուարդ Ավագյան փողոց

## Ծանոթագրություններ

Կատեգորիա:Աբովյանի փողոցներ